OpenLLM-France/wikimedia huggingface dataset:
# Xarxa d’Hotels Sostenibles de Balears

La Xarxa d'Hotels Sostenibles de Balears és una organització sense ànim de lucre integrada per empreses del sector hoteler compromeses amb la protecció del medi ambient que volen fomentar l'intercanvi d'experiències mediambientals i contribuir al desenvolupament sostenible de les Illes Balears.

## Breu història sobre la creació de la Xarxa

Durant l'any 2003 es va dur a terme amb l'Institut d'Innovació Empresarial de les Illes Balears (IDI), un projecte pilot d'implantació de sistemes de gestió ambiental, integrant en el mateix els sistemes de qualitat, riscos laborals i el sistema APPCC de seguretat alimentària.
En aquest projecte van participar 20 hotels de diferents cadenes hoteleres i algun hotel independent. Aquest projecte va tenir dos objectius o finalitats complementàries i molt importants: • Implantar un sistema de gestió integrat, unificant els requisits de tots els 4 sistemes • Crear una Xarxa d'hotels, que comparteixin resultats d'indicadors de sostenibilitat i intercanviïn experiències.
En els anys 2008-2010, la Xarxa d'Hotels Sostenibles de Balears va comptar amb el suport de la Conselleria de Medi Ambient del Govern Balear, amb el qual es van poder consolidar les activitats de coordinació i promoció, i iniciar el desenvolupament desenvolupat d'una plataforma de gestió d'indicadors ambientals per al sector hoteler.
En l'actualitat, i gràcies al Conveni de col·laboració establert al juny de 2014 amb la FEHM (Federació Hotelera de Mallorca) i l'ACH (Agrupació de Cadenes Hoteleres) per la promoció de la sostenibilitat entre el sector hoteler, la Xarxa d'Hotels Sostenibles s'ha consolidat com a organisme referent del sector hoteler sostenible a les nostres illes, tant per a les empreses hoteleres, touroperadors, els nostres turistes, i altres parts interessades.

## Junta directiva

La Junta Directiva de l'Associació actualment és la següent:
* Presidència: Margarita Ramis Fornés (Grupotel) • Vice-presidència: vacant temporal • Tresorera: Cati Horrach (Ivory Playa) • Secretari: Dirk Robenys (Viva Hotels) • Vocal: Juan Carretero (Pollentia Club Resort) • Vocal: Alejo Truyols (Hotel Bonsol) • Vocal: Miguel Hernández (Hotel Mallorca Palace)

## Referències

* ↑ Campaña de la ACH, la FEHM y la Xarxa d'Hotels Sostenibles con motivo del Día del Medio Ambiente (castellà)

## Enllaços externs

* Web oficial de la Xarxa d'hotels sostenibles
# Zagorni

Zagorni - Загорный (rus) - és un poble (un possiólok) de l'óblast de Bélgorod, a Rússia. El 2016 tenia 2 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Zagra

Zagra és un municipi de la província de Granada, amb una superfície d'11,19 km², una població de 1.094 habitants (2004) i una densitat de població de 97,77 hab/km². El seu topònim d'origen àrab, significa "frontera".
# Zagora (Marroc)

Zagora (àrab: زاݣورة, Zāgūra; amazic estàndard marroquí: ⵜⴰⵣⴳⵓⵔⵜ, Tazgurt) és un municipi de la província de Zagora, a la regió de Drâa-Tafilalet, al Marroc. Segons el cens de 2014 tenia una població total de 40.067 persones.
Està flanquejada per la muntanya Zagora a qui la ciutat deu el nom. Originàriament fou anomenada Tazagourt (ⵜⴰⵣⴰⴳⵓⵔⵜ), singular de Tizigirt (ⵜⵉⵣⵉⴳⵉⵔⵜ), que en amazic vol dir 'pics bessons', en referència a la fortalesa dels almoràvits que hi havia. En els antics mapes europeus ja s'indica la muntanya Zagora, però la ciutat en si es va construir al segle xx. Al cim de la muntanya Zagora encara es poden veure les restes d'una fortalesa almoràvit.
La ubicació exacta de l'antiga mesquita almoràvit és encara un tema de disputa.
Cada any, se celebra a Zagora el moussem (festival) del sant sufí mulei Abd-al-Qàdir al-Jilaní. A la ciutat s'hi parla àrab marroquí, chelja i tamazight.
Un signe molt conegut en la ciutat indica «Timbuctu: 52 dies», temps suposat que es triga a arribar a Timbuctu, a Mali, a peu i amb camell. D'aquí va sortir l'expedició de la dinastia sadita vers Timbuctu el 1591.

## Cultura

Zagora també és coneguda per esdeveniments internacionals, com ara la marató de Zagora i el Festival de nòmades de M'Hamid.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Allain (Ch) & Meunie (J.), "La forteresse almoravide de Zagora", Hespéris, 1956, vol. xliii, fasc. 2, pp. 305–325.

## Enllaços externs

* Zagora en Agadir portal Arxivat 2007-09-28 a Wayback Machine..
* Lexicorient. Arxivat 2019-06-06 a Wayback Machine.
* Zagora. Arxivat 2016-04-01 a Wayback Machine.
* Zagora, Souss-Massa-Draâ, Morocco Arxivat 2018-10-21 a Wayback Machine..
* Zagora Draa.
# Zagmouzen

Zagmouzen (en àrab زڭموزن, Zagmūzn; en amazic ⵣⴳⵎⵓⵣⵏ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 8.221 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Winged Victory (pel·lícula)

* Per al llibre amb el mateix nom vegeu Winged Victory
Winged Victory és una pel·lícula estatunidenca dirigida per George Cukor, per a la 20th Century Fox i l'exèrcit de l'aire dels Estats Units, estrenada el 1944.

## Argument

Frankie Davis (Lon McCallister), Allan Ross (Mark Daniels) i Pinkie Scariano (Don Taylor) s'allisten a l'exèrcit de l'aire americà amb l'esperança de fer-se pilots. En el seu entrenament, fan amistat amb Irving Miller (Edmond O'Brien) i Bobby Grills (Barry Nelson). I trobaran els èxits, els fracassos i les tragèdies.

## Repartiment

* Lon McCallister: Frankie Davis
* Jeanne Crain: Helen
* Edmond O'Brien: Irving Miller
* Jane Ball: Jane Preston
* Mark Daniels: Alan Ross
* Jo-Carroll Dennison: Dorothy Ross
* Don Taylor: Danny 'Pinkie' Scariano
* Judy Holliday: Ruth Miller
* Lee J Cobb: Doctor
* Red Buttons: Whitey / Andrews Sister
* Barry Nelson: Bobby Crills
* Gary Merrill: Capità McIntyre
* George Reeves: Tinent Thompson
* Karl Malden: Adams
* Martin Ritt: Gleason
* Alan Baxter: Maj. Halper
# Xekliàievo

Xekliàievo (en rus: Шекляево) és un poble del krai de Primórie, a l'Extrem Orient de Rússia, que en el cens del 2010 tenia 258 habitants.

## Referències

* ↑ Арсеньев В. К. В горах Сихотэ-Алиня
* ↑ Про Чакири-модунь да про Фурдань-хотунь.
# Xavier Galezowski

Xavier Galezowski (Lipowice, Polònia, 1832 – París, 1907) fou un oftalmòleg franco-polonès, qui va ser un dels primers practicants clínics de la seva especialitat.

## Educació

Galezowski va néixer a Lipowice, Polònia. Va obtenir el títol en medicina de la Universitat de Sant Petersburg en 1858 on va rebre una medalla d'or per la seva tesi sobre l'oftalmoscopi. Fugint de la repressió de l'Imperi Rus sobre el seu país, va marxar a París amb el seu oncle Séverin Galezowski (1801-1878). Allí va estudiar oftalmologia amb Louis-Auguste Desmarres de 1859 a 1864 i va obtenir un nou doctorat en medicina a la Facultat de Medicina de París en 1865 amb una tesi sobre la malaltia cerebral i del nervi òptic.

## Carrera

Galezowski va obrir la seva clínica oftalmològica privada a París el 1867. Com un dels primers metges privats de la seva especialitat, i a causa de la seva habilitat, la reputació pública de Gazelowski va créixer i la seva clínica tractava una mitjana de 8.800 pacients per any. Galezowski va fundar el Journal d'Ophtalmologie (més tard Recueil d'Ophtalmologie) en 1872, la primera revista francesa especialitzada en oftalmologia. Entre els seus pacients hi havia Paul Lafargue, qui parlà del treball de Galezowski en termes elogiosos en una carta a Friedrich Engels, qui també va sofrir de problemes dels conductes lacrimals, datada el 28 de juliol de 1887.
Galezowski també va ser guardonat amb la Legió d'Honor per al servei de la guerra francoprussiana. Va tenir com a alumne l'oftalmòleg català Josep Antoni Barraquer i Roviralta.

## Obres

* Étude ophtalmoscopique sur les altérations du nerf optique et sur les maladies cérébrales dont elles dépendent, Éditions L. Leclerc, Paris : 1865
* Les altérations de la rétine et de la choroïde dans la diathèse tuberculeuse. Pairs : 1867
* Du diagnostic des maladies des yeux par la chromatoscopie rétinienne, précédé d'une étude sur les lois physiques et physiologiques des couleurs, Éditions J.-B. Baillière et fils, Libraire de l'Academie impériale de médecine, 1868.
* Diagnostic et traitement des affections oculaires, Éditions J.-B. Baillière, Paris : 1886.
Va editar nombrosos tractats i informes:
* Traité de maladies des yeux. 1872.
* Échelles typographiques et chromatiques pour l'examen de l'acuité visuelle. 1874.
* Traité iconographique d'ophtalmoscopie. 1876.
* Leçons cliniques d'ophtalmologie. Paris, Félix Alcan, 1902.

## Referències

* ↑ Jackson, Edward. Ophthalmic year book, Volume 5, p. 11–12.
* ↑ Xavier Galezowski @ Who Named It

## Enllaços externs

* Biografia de Xavier Galezowski
# Zaliznítxne

Zaliznítxne (en (ucraïnès): Залізничне) és un poble de la República Autònoma de Crimea a Ucraïna, que el 2014 tenia 970 habitants. Pertany al districte de Bakhtxissarai.

## Població

Segons les dades del 2001 la composició de la població de la vila de Jeleznodorójnoie d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Úlpia (àvia d'Hadrià)

Úlpia (Ulpia, sobre el 31 - abans del 86) va ser una noble hispanoromana de la gens Úlpia durant el segle i.
Sa mare és desconeguda i els seus ancestres paternals va marxar de la península itàlica i es van assentar a Italica (al costat de la moderna Sevilla, Espanya) en la província romana Hispania Baetica del segle iii aC. El seu germà era Marc Ulpi Trajà, que va servir com a general romà distingit i va ser la primera persona de la seva família en entrar al Senat romà. Ell va ser el pare biològic de Trajà, fill adoptat i hereu del deïficat Nerva.

## Bibliografia

* History of Horoscopic Astrology de James H. Holden
* Rodgers, N., The History and Conquests of Ancient Rome, Hermes House, 2005.
* Syme, Tacitus, 30-44; PIR Vlpivs 575
* «Roman Emperors - DIR Trajan». roman-emperors.org. [Consulta: 9 novembre 2015].
* «Roman Emperors - DIR hadrian». roman-emperors.org. [Consulta: 9 novembre 2015].
* «Roman Emperors DIR Roman legions». roman-emperors.org. [Consulta: 9 novembre 2015].
* «The Stemmata of the 5 Good Emperors». roman-emperors.org. [Consulta: 9 novembre 2015].
* «Museum of Antiquities | Original Roman Coins | Hadrian». Arxivat de l'original el 2 d'octubre de 2012. [Consulta: 9 novembre 2015].
* Perowne, S.. Hadrian. Croom Helm, 1960. ISBN 9780709940487 [Consulta: 9 novembre 2015].
# Jordi Graells i Costa

Jordi Graells i Costa (Sabadell, 1959) ha estat director general d'Atenció Ciutadana (Departament de la Vicepresidència i d'Economia i Hisenda) de la Generalitat de Catalunya (2016-2021). Ha estat membre de l'Open Knowledge Foundation, impulsor de la Xarxa d'Innovació Pública i de la Junta Directiva de l'Associació Catalana de Gestió Pública.
És també Premi Nadal Batle per la Universitat de les Illes Balears, sobre TIC, en l'edició 2002. Autor del Graellsbloc, premiat com a millor blog personal de política, economia i societat en l'edició 2013 dels Premis Blog Catalunya, i de diversos llibres relacionats amb Internet, el coneixement i la innovació. Col·laborador en el màster de comunicació política de la Universitat Pompeu Fabra i d'altres estudis especialitzats (Esade, URV), de governs (Secretaria d'Estat de Comunicació del Govern Central, Eusko Jaurlaritza, entre d'altres) i també d'institucions de formació d'empleats públics com l'Escola d'Administració Pública de Catalunya o l'Institut Nacional d'Administració Pública. En la seva etapa a Atenció Ciutadana, va elaborar ÍTACA (Índex de transformació digital d'alts càrrecs per autodiagnosi, en català, castellà, anglès i francès) per mesurar les competències digitals de professionals en general i, el 2018, va introduir l'ús de la llicència Creative Commons 0 de manera pionera en un govern del sud d'Europa.

## Publicacions

* Ciudadanía y administraciones en red (2013), amb Mentxu Ramilo
* El arte de gobernar en abierto. Ideas y experiencias desde Cataluña (2013)
* Treballa diferent. Xarxes corporatives i comunitats professionals (2011)
* Col·laborant a portar a la pràctica la col·laboració (2011)
* Innovar x Internet. Manual per a innovar serveis per Internet] (2005)
* Internet útil per a tothom (2002)
* Administració, societat, llengua i Internet: Conèixer els serveis i recursos actuals d'Internet a partir d'un estudi sobre la presència de la llengua catalana a la Xarxa (2001), amb Núria Vives Leal
* Petit manual per a sobreviure en una Administració moderna

## Referències

* ↑ Peiró, Karma. «Jordi Graells: «La tecnologia, ben gestionada, ens ha de portar cap a una transformació» | NacióDigital». Nació Digital, 10-07-2016. [Consulta: 9 octubre 2021].
* ↑ Cuesta, Albert. «El teu mòbil ja és la teva identitat oﬁcial». Diari Ara, 17-07-2016. [Consulta: 9 octubre 2021].
* ↑ «Jordi Graells» (en castellà). Instituto Cervantes, 2013. [Consulta: 4 juny 2021].
* ↑ «Nomenaments». Generalitat de Catalunya, 02-02-2016. Arxivat de l'original el 2018-07-24. [Consulta: 6 febrer 2016].
* ↑ Aira, Toni. «Governs transparents i oberts». Catalunya Ràdio, 27-06-2016. [Consulta: 9 octubre 2021].
* ↑ «Jordi Graells». Saül Gordillo, 10-04-2015.
* ↑ Gordillo, Saül. Sobirania.cat. Primera edició. Arenys de Mar: Crea't Edicions, Juny de 2014, p. 190. ISBN 978-84-942772-0-7. Arxivat 2015-03-27 a Wayback Machine.
# Brookstreet Pictures

Brookstreet Pictures és una productora de cinema amb oficines a Beverly Hills, Califòrnia. i Kanata, Ontario. Fundada per Trevor Matthews el 2004, l'empresa produeix i finança pel·lícules.

## Filmografia

* Street Soldier (2013)
* Old West (2010)
* The Shrine (2010)
* Jack Brooks: Monster Slayer (2007)
* Moment of Truth (2007)
* The Other Celia (2005)
* Still Life (2005)
* Teen Massacre (2004)

## Referències

* ↑ Hollywood charms Ottawa film producer
* ↑ «"Twilight" actor says producing Whitey Bulger movie». Arxivat de l'original el 2013-11-13. [Consulta: 30 setembre 2013].

## Enllaços externs

* Lloc web oficial
* Pàgina IMDB de "Brookstreet Pictures"
# Plainfield (Ohio)

Plainfield és una població dels Estats Units a l'estat d'Ohio. Segons el cens del 2000 tenia 158 habitants.

## Demografia

Segons el cens del 2000, Plainfield tenia 158 habitants, 66 habitatges, i 45 famílies. La densitat de població era de 145,2 habitants per km².
Dels 66 habitatges en un 28,8% hi vivien nens de menys de 18 anys, en un 57,6% hi vivien parelles casades, en un 4,5% dones solteres, i en un 31,8% no eren unitats familiars. En el 30,3% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,93.
Per edats la població es repartia de la següent manera: un 21,5% tenia menys de 18 anys, un 7,6% entre 18 i 24, un 36,1% entre 25 i 44, un 18,4% de 45 a 60 i un 16,5% 65 anys o més.
L'edat mediana era de 39 anys. Per cada 100 dones de 18 o més anys hi havia 113,8 homes.
La renda mediana per habitatge era de 39.821 $ i la renda mediana per família de 41.806 $. Els homes tenien una renda mediana de 25.625 $ mentre que les dones 15.833 $. La renda per capita de la població era de 16.441 $. Cap de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plainfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Plainfield». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# FEP

FEP té els següents significats:
* Federació Espanyola de Patinatge, màxim organisme rector del patinatge sobre rodes d'Espanya
* Federació d'Empleats Públics, sindicat sectorial dins de la Unió Sindical Obrera de Catalunya
* Federació d'Estudiants del Perú, moviment sindical d'estudiants del Perú
* Federation of European Publishers, associació d'editors d'Europa
* Federació Europea de Fotografia (del seu nom en anglès Federation of European Photographers), associació de fotògrafs d'Europa
* Partit dels Egipcis Lliures (del seu nom en anglès Free Egyptians Party), partit polític d'Egipte
* Institut de Tecnologia en Electrònica i Plasma (del seu nom en alemany Fraunhofer-Institut für Organische Elektronik, Elektronenstrahl- und Plasmatechnik), institut de recerca tecnològica dins del Fraunhofer-Gesellschaft d'Alemanya
* Fons Europeu per la Pesca, fons estructural per a la gestió de la pesca de la Unió Europea
* Front-end processor, petit ordinador que estalvia a un ordinador amfitrió la gestió dels perifèrics
* Protoporfirina eritrocítica lliure (del seu nom en anglès Free Erythrocyte Porphyrin), producte de l'anàlisi de la ferritina en sang
* Fluorat etilè propilè, copolímer de propietats semblants al tefló
* FeP també és la fórmula empírica del fosfur de ferro, compost químic de ferro (Fe) i fòsfor (P)
* FeP també és l'abreviatura del ferrofòsfor, aliatge de ferro (Fe) amb fòsfor (P)
# Megalneusaure

El megalneusaurus (Megalneusaurus) és un gènere representat per una única espècie de plesiosaure pliosauroide, que va viure en el Juràssic superior, en el que avui és Estats Units.
El gènere i l'espècie tipus es van basar en costelles, vèrtebres, una pala davantera i fragments de la cintura pectoral descobertes a la Formació Sundance a Wyoming, EUA el 1895. L'espècie es va anomenar Megalneusaurus rex (que significa "gran rei sargantana nedadora") el 1898. No obstant això, una part d'aquest material s'ha perdut des d'aleshores, tot i que s'ha descobert material nou al mateix lloc. Segons la mida molt gran dels ossos, sembla haver crescut fins a una mida comparable a la de Liopleurodon.

## Referències

* ↑ Knight WC. 1895 A new Jurassic plesiosaur from Wyoming. Science 2: 449.
* ↑ Knight WC. 1898. Some new Jurassic vertebrates from Wyoming. American Journal of Science 4: 378-381.
* ↑ Wahl WR, Ross M, Massare JA. 2007. Rediscovery of Wilbur Knight’s Megalneusaurus rex site: new material from an old pit. Paludicola 6 (2): 94-104.
# Clinocottus recalvus

Clinocottus recalvus és una espècie de peix pertanyent a la família dels còtids.

## Descripció

* Fa 13 cm de llargària màxima.

## Hàbitat

És un peix marí, demersal i de clima subtropical (46°N-42°N).

## Distribució geogràfica

Es troba al Pacífic oriental: des del sud d'Oregon (els Estats Units) fins a les costes centrals de la Baixa Califòrnia (Mèxic).

## Observacions

És inofensiu per als humans i capaç de respirar aire quan és fora de l'aigua.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Matarese, A.C., A.W. Kendall, D.M. Blood i M.V. Vinter, 1989. Laboratory guide to early life history stages of Northeast Pacific fishes. NOAA Tech. Rep. NMFS 80:1-652.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Yoshiyama, R.M., C. Sassaman i R.N. Lea, 1986. Rocky intertidal fish communities of California: temporal and spatial variation. Environ. Biol. Fish. 17(1):23-40.
* ↑ Martin, K.L.M. i C.R. Bridges, 1999. Respiration in water and air. p. 54-78. A: M.H. Horn, K.L.M. Martin i M.A. Chotkowski (eds.) Intertidal fishes. Life in two worlds. Academic Press. 399 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Cicló

«Cicló» té aquests significats:
* Meteorologia:
** Cicló (meteorologia), fenomen natural
** Cicló tropical, tempesta forta que es forma al mar i acostuma a provocar vents amb velocitats superiors a 120 km/h.
** Cicló extratropical, fenomen meteorològic caracteritzat per vents i tempestes fortes
** Cicló polar, sistema atmosfèric de baixa pressió
* Tecnologia: Cicló (màquina), sistema per a extreure certs contaminants sòlids de l'aire
Viccionari
# Coll de Carançà

El Coll de Carançà, o de la Vaca, és un coll de la carena axial de la serralada dels Pirineus, a 2.739,1 metres d'altitud, en el límit dels termes comunal de Fontpedrosa, a la comarca del Conflent, de la Catalunya del Nord i municipal de Queralbs, a la del Ripollès.
És a l'extrem meridional del terme de Fontpedrosa i al nord del de Queralbs. Es troba a llevant del Coll de Noucreus, o de les Nou Creus, i a ponent dels Pics de la Vaca. És a l'extrem sud del circ on s'origina el Torrent de Carançà.

## Referències

* ↑ El Coll de Carançà en els ortofotomapes de l'IGN